ZAPISNIK
36. sjednice Vijeća Mjesnog odbora Kupinečki Kraljevec - centar, 
održane, 27. ožujka 2024. (srijeda),
 u objektu Mjesne samouprave Kupinečki Kraljevec - centar, Kraljevečka cesta 73,
  s početkom u 19,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Lidija Špišić, stručni referent za rad tijela mjesne samouprave.
Predsjedava: Kristijan Jakolić, predsjednik Vijeća.
Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 36. sjednicu Vijeća. Predlaže da se prije utvrđivanja dnevnog reda usvoji zapisnik 35. sjednice. 
Bez rasprave, jednoglasno (5 “za”), Vijeće prihvaća tekst zapisnika 35. sjednice. 
Predsjednik Vijeća konstatira da su svi članovi primili prijedlog dnevnog reda. Otvara raspravu.
 Budući da se nitko ne javlja za riječ, daje na glasovanje predloženi dnevni red.
Vijeće je jednoglasno (5 “za”) usvojilo 

dnevni red

1. [bookmark: _Hlk523472998]Rasprava o potrebi izgradnje dječjeg vrtića u naselju Kupinečki Kraljevec  
2. Prijedlog zaključka o odobrenju jednokratnog korištenja prostora mjesne samouprave, Kraljevečka cesta 73 (zahtjev I.J.)
3. Prijedlog zaključka o odobrenju jednokratnog korištenja prostora mjesne samouprave, Kraljevečka cesta 73 (zahtjev M.Š.)
4. Obavijesti, pitanja i prijedlozi


Ad 1)  Rasprava o potrebi izgradnje dječjeg vrtića u naselju Kupinečki Kraljevec  
 

            Predsjednik Vijeća, Kristijan Jakolić obrazlaže potrebu donošenja zaključka za izgradnju dječjeg vrtića. Otvara raspravu.
           Temeljem rasprave u kojoj su sudjelovali svi članovi Vijeća, uz napomenu Dubravke Milača da bi lokacija izgradnje dječjeg vrtića trebala biti kompromis sva tri vijeća mjesnih odbora Kupinečkog Kraljevca, predsjednik utvrđuje Prijedlog zaključka te ga daje na glasovanje.
           Vijeće je jednoglasno (5 „za“) donijelo

ZAKLJUČAK
 o prijedlogu izgradnje dječjeg vrtića u Kupinečkom Kraljevcu na zemljištu  k.č. br. 1815/2 k.o. Kupinečki Kraljevec

1. Vijeće Mjesnog odbora Kupinečki Kraljevec - centar još jednom je raspravilo potrebu izgradnje dječjeg vrtića u naselju Kupinečki Kraljevec te zaključilo kako je izgradnja dječjeg vrtića na području Kupinečkog Kraljevca krajnje nužna.

2. Vijeće predlaže da se dječji vrtić izgradi na zemljištu  k.č. 1815/2 k.o. Kupinečki Kraljevec uz zamolbu da se pokrene prenamjena navedenog zemljišta iz poljoprivrednog u građevinsko zemljište u svrhu izgradnje objekta javne i društvene namjene, prvenstveno dječjeg vrtića uz napomenu da je isto traženo 2014. godine. 

3. Vijeće traži da se na temu izgradnje dječjeg vrtića u Kupinečkom Kraljevcu organizira sastanak s nadležnim gradskim upravnim tijelima radi žurne potrebe rješavanja problema upisa djece u dječji vrtić.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Prijedlog zaključka o odobrenju jednokratnog korištenja prostora mjesne 
           samouprave, Kraljevečka cesta 73 (zahtjev I.J.)

           Predsjednik Vijeća, Kristijan Jakolić iznosi da su članovi Vijeća primili Prijedlog zaključka  s prilogom u pisanom obliku te otvara raspravu.
          Buduć da se nitko ne javlja za riječ, predsjednik Vijeća Prijedlog zaključka daje na glasovanje.
          Vijeće je jednoglasno (5 “za”) donijelo

ZAKLJUČAK
1. Vijeće Mjesnog odbora Kupinečki Kraljevec – centar razmotrilo je zahtjev I.J. za jednokratno korištenje MO Kupinečki Kraljevec - centar, u terminu  14. travnja 2024. od 14,00 sati do 22,00 sata.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 3) Prijedlog zaključka o odobrenju jednokratnog korištenja prostora mjesne 
           samouprave, Kraljevečka cesta 73 (zahtjev A.Š.)

          Predsjednik Vijeća, Kristijan Jakolić iznosi da su članovi Vijeća primili Prijedlog zaključka  s prilogom u pisanom obliku te otvara raspravu.
          Budući da se nitko ne javlja za riječ, predsjednik Vijeća Prijedlog zaključka daje na glasovanje.
          Vijeće je jednoglasno (5 “za”) donijelo

ZAKLJUČAK 
1. Vijeće Mjesnog odbora Kupinečki Kraljevec – centar razmotrilo je zahtjev A.Š. za jednokratno korištenje MO Kupinečki Kraljevec - centar, u terminu  6. travnja 2024. od 17,00 sati do 24,00 sata.

2. Vijeće je suglasno da se korištenje prostora iz točke 1. ovog Zaključka odobri uz naknadu. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na dalje postupanje.


Ad 4) Obavijesti, pitanja i prijedlozi

       Predsjednik Vijeća, Kristijan Jakolić upoznaje članove Vijeća sa potrebom rješavanja novonastalog divljeg odlagališta otpada na parceli kč.br.1815/1 K.o. Kupinečki Kraljevec. 
Također informira članove Vijeća da je bio komisijski očevid  propusta potoka Šoš na Kraljevečkoj cesti. U rujnu bi  donijeli zaključak za sanaciju Kraljevečke ceste, od ulice Tumbri do ulice Kraljevečki brijegi.
      Potpredsjednik Vijeća, Ivan Krešić iznosi potrebu postavljanja prometnog znaka „djeca na cesti“ u ulici Harabajsi, kod dječjeg igrališta. Također navodi potrebu provjere svih hidranata jer su mnogi oštećeni prilikom zimskog održavanja prometnica.

      Budući da je dnevni red iscrpljen te da se nitko više ne javlja za riječ, predsjednik zaključuje 36. sjednicu Vijeća Mjesnog odbora Kupinečki Kraljevec – centar.

        Dovršeno u 20,00 sati.

           Zapisnik vodila:
              Lidija Špišić

KLASA: 024-08/24-003/716
URBROJ: 251-13-11-8/005-24-2
Kupinečki Kraljevec, 27. ožujka 2024.

                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić

